**Τεχνική περιγραφή για το έργο «Επισκευή των όψεων των κτηρίων της Αναπτυξιακής Χανίων».**

Τα κτήρια της Αναπτυξιακής Χανίων που βρίσκονται στην Αγυιά επιφάνειας περίπου 4800 τ.μ. έχουν υποστεί φθορές λόγω παλαιότητας, κακοτεχνιών στην κατασκευή αλλά και ελλιπής συντήρησης.

Συγκεκριμένα, τα εμφανή μπετά που έχουν στις όψεις τους έχουν οξειδωθεί οι οπλισμοί με αποτέλεσμα τη διάβρωση του σκυροδέματος και το θρυμματισμό του. Επειδή όσο περνάει ο καιρός χωρίς γίνει επισκευή η ζημιά επιδεινώνεται, πρέπει να γίνει άμεσα αποκατάσταση των όψεων των κτιρίων αυτών.

Για να γίνει αυτό πρέπει αρχικά να τοποθετηθούν σκαλωσιές περιμετρικά των κτιρίων υπό επισκευή ώστε οι τεχνίτες που θα εργαστούν να δουλέψουν με ασφάλεια. Επίσης ο ανάδοχος υποχρεούται να λαμβάνει όλα τα απαραίτητα μέτρα ασφαλείας.

Στη συνέχεια πρέπει να καθαιρεθούν τα αποσαθρωμένα τμήματα του σκυροδέματος και να αποκαλυφθούν οι οξειδωμένοι οπλισμοί. Οι οπλισμοί θα τριφτούν για να αφαιρεθεί η επιφανειακή σκουριά και η επιφάνεια που θα προκύψει θα καθαριστεί με υδροβολή. Το πρώτο υλικό που θα τοποθετείται με πινέλο ή ρολό είναι γέφυρα πρόσφυσης και αντιδιαβρωτική προστασία κατασκευών οπλισμένου σκυροδέματος και συγκεκριμένα τύπου SikaMonoTop -910N ή ανάλογο υλικό που πληροί τις ίδιες τεχνικές προδιαγραφές. Στη συνέχεια θα τοποθετηθεί με πινέλο ή ρολό αναστολέας διάβρωσης χάλυβα Ω.Σ. δια εμποτισμού τύπου SikaFerroGard-903+ ή ανάλογο υλικό που πληροί τις ίδιες τεχνικές προδιαγραφές. Τέλος θα τοποθετείται ινοπλισμένοτσιμεντοειδές κονίαμα τύπου SikaRep-400 Extra ανάλογο υλικό που πληροί τις ίδιες τεχνικές προδιαγραφές.

Τα παραπάνω υλικά θα τοποθετούνται σύμφωνα με τις προδιαγραφές εφαρμογής της εταιρείας κατασκευής λαμβάνοντας υπόψη και τις υποδείξεις της επιβλέπουσας υπηρεσίας. Στη συνέχεια θα πρέπει να απομακρυνθούν τα μπάζια που θα δημιουργηθούν και να καθαριστεί καλά ο χώρος μετά την περάτωση των εργασιών. Στη συνέχεια θα βαφεί το κτίριο εσωτερικά και εξωτερικά.

Επιπλέον, στα στέγαστρα των κτιρίων έχουν καταστραφεί αρκετά κομμάτια πολυκαρβονικούκυψελωτών διάφανων φύλλων. Να σημειωθεί ότι πρέπει να γίνει προμήθεια και τοποθέτηση τους εκ νέου με τρόπο ώστε να μη μπορεί να παρασυρθούν από τον άνεμο και να είναι στεγανά.

Εκτός των παραπάνω θα πρέπει να γίνει επισκευή υγρομόνωσης του κτιρίου "Διοίκησης" στο σύμπλεγμα των κτιρίων της Αναπτυξιακής ΑΕ Νομού Χανίων στην Όαση Νέας Κυδωνίας ώστε να μην εισέρχονται σε αυτό τα νερά της βροχής. Εκτός της επισκευής της υγρομόνωσης θα γίνει και επισκευή της εξωτερικής σκάλας και το στρώσιμο της με κεραμικά πλακίδια. Επίσης, θα τοποθετηθεί στο κτίριο εξωτερικός ανελκυστήρας για την εξυπηρέτηση των ηλικιωμένων και ατόμων με ειδικές ανάγκες όπως επιβάλλει η νομοθεσία της Ε.Ε.

Τέλος θα γίνει καθαίρεση κάποιων επικίνδυνων σιδηροκατασκευών που υπάρχουν στην είσοδο του οικοπέδου της Αναπτυξιακής και επιπλέον θα βαφούν και θα επισκευαστούν όσα μεταλλικά στέγαστρα του εξωτερικού παρκινγκ κριθεί απαραίτητο από την Επιβλέπουσα Υπηρεσία.

ΑΝΑΠΤΥΞΙΑΚΗ Ν ΧΑΝΙΩΝ Α.Ε

ΑΠΟΣΤΟΛΟΣ ΒΟΥΛΓΑΡΑΚΗΣ